DOLOŽKA ZLUČITEĽNOSTI

návrhu zákona s právom Európskej únie

1.	Navrhovateľ zákona: 	vláda Slovenskej republiky

2.	Názov návrhu zákona:  Zákon, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov 

3.	V práve Európskej únie je problematika návrhu zákona 
upravená v článku 137 Zmluvy o Európskej únii,  článkom 4 bod 1 až 3 a prílohou smernice Európskeho parlamentu a Rady č. 96/71/ES zo 16. decembra 1996 týkajúcou sa postavenia zamestnancov v rámci ustanovenia o službách.

4.	Návrh zákona svojou problematikou 
a)	patrí medzi prioritné oblasti aproximácie práva obsiahnuté v čl. 70 Európskej dohody o pridružení v oblasti ochrany zamestnancov na pracovisku,
b)	patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie (Biela kniha) v sekcii 4 Sociálnej záležitosti, oblasť III Bezpečnosť a zdravie pri práci a oblasť IV Pracovné zákonodarstvo a pracovné podmienky. 

5.	Charakteristika právnych noriem Európskej únie, ktorými je upravená problematika návrhu zákona:
V práve Európskej únie je problematika návrhu zákona  upravená v článku 137 Zmluvy o Európskej únii, článkom 4 bod 1 až  3 a prílohou  smernice Európskeho parlamentu a Rady č. 96/71/ES zo 16. decembra 1996, ktorá sa týka postavenia zamestnancov v rámci ustanovenia o službách.

Cieľom ustanovenia článku 137 je podporiť zlepšovanie bezpečnosti a ochrany zdravia pri práci a pracovné podmienky. Účelom ustanovenia smernice je zabezpečenie poskytovania informácií  o pracovných podmienkach a  informačnej spolupráce orgánov Európskej únie a členských štátov Európskej únie ustanovením styčných pracovísk zodpovedných za zisťovanie, kontrolu a hodnotenie pracovných podmienok v súvislosti s činnosťami uvedenými v prílohe smernice.

6.	Vyjadrenie stupňa kompatibility s právnou normou Európskej únie: 
Návrh zákona je  kompatibilný so smernicou uvedenou v bode 3. Uplatnili sa  tie časti smernice, ktoré súvisia s týmto zákonom - s určením orgánu štátnej správy na poskytovanie informácií o pracovných podmienkach a spolupráca tohto orgánu s príslušnými orgánmi členských štátov Európskej únie a Európskej únie.